Արայիկ Ավանեսյան. յուրօրինակ տաղանդավոր մարդ: Մեր ուսանողական տարիների Երեւանի պետական համալսարանի իրավաբանական ֆակուլտետի լավագույն ուսանողներից մեկը: Թե ինչպիսի իրավաբան նա կլիներ` կյանքը ցույց կտար: Ավաղ, ճակատագիրը նման հնարավորություն նրան չընձեռեց: Նա զոհվեց իր հայրենի օրրանը` Ճարտարը պաշտպանելիս, դառնալով գյուղի առաջին զոհը` այդպես էլ չհասցնելով իրեն հատուկ նվիրումով պաշտպանել մեր բոլորի համար անչափ թանկ Հայրենիքը: Արայիկի թաղմանը սգո թափորի վերջը չէր երեւում: Նա անգամ իր մահով համախմբել էր ժողովրդին: Դա տեսնել էր պետք, նկարագրել հնարավոր չէ: